معسكر السلام

معسكر السلام - بالفرنساوى :Camp de la paix - ، قاعده عسكريه فرنساويه فى ابو ظبى فى الامارات ، و بتعتبر القاعده العسكريه الاولى لفرنسا فى منطقة الخليج و بره الاراضى الفرنساويه - باستثاء جيبوتى - بعد خروج فرنسا من مستعمراتها فى افريقيا فى النص التانى من القرن العشرين. القاعده دشنها الرئيس الفرنساوى نيكولا ساركوزى يوم 26 مايو 2009. و قالت المصادر ان تكاليف القاعده الاوروبيه الفرنساويه على حساب الامارات. و قال جورنال لوفيجارو الفرنساوى ان فرنسا بكده بقت بتملك اول قاعده عسكريه ما بتنتميش للمستعمرات الفرنساويه القديمه. القاعده بتضم ثكنات عسكريه للعسكر الفرنساوى فى تلت مواقع ، قاعده بحريه فى ابو ظبى ، و قاعده جويه ، و معسكر للتدريب على القتال فى الصحرا. بحصول الغرب على قواعد عسكريه جديده فى الخليج بعد القواعد العسكريه الامريكيه فى مشيخة قطر ( قاعدة العيديد و قاعدة السيلية ) بقى ليه نفوذ عسكرى قوى فى المنطقه العربيه. مواقع خارجيه ليها علاقه بالموضوع فرنسا تفتتح قاعده عسكريه فى الخليج